open-index/open-wikipedia-markdown huggingface dataset:
Nagasaki

**Nagasaki**  () je japonské prístavné mesto, najväčšie a hlavné mesto prefektúry Nagasaki. Nachádza sa na juhozápadnom pobreží ostrova Kjúšu, na juhu Japonska. Cez mesto v minulosti prenikal európsky vplyv do Japonska a bola naň zhodená druhá atómová bomba (Fat Man) počas druhej svetovej vojny.

## Osobnosti mesta
* Cutomu Jamaguči ( * 1916† 2010, námorný inžinier a jediný oficiálny preživší atómového bombardovania Hirošimy a Nagasaki
* Kazuo Ishiguro (* 1954) britský románopisec, nositeľ Nobelovej ceny

## Partnerské mestá
* Dupnica, Bulharsko
* Fu-čou, Čína
* Hirošima, Japonsko
*  Middelburg, Holandsko
*  Porto, Portugalsko
*  Saint Paul, Minnesota, USA
* Santos, Brazília
*  St. Louis, Missouri, USA
*  Vaux-sur-Aure, Francúzsko

## Referencie


## Iné projekty

## Externé odkazy
* Oficiálna stránka


Kategória:Sídla v prefektúre Nagasaki
Kategória:Hlavné mestá japonských prefektúr
Kategória:Atómové bombardovanie Hirošimy a Nagasaki
Newton

**Newton** môže byť:

* jednotka sily v sústave SI, pozri newton (jednotka)
* anglický fyzik a matematik, pozri Isaac Newton
* predchodca súčasných PDA, pozri Apple Newton
* mesto v USA, pozri Newton (Massachusetts)
* mesto v USA, pozri Newton (New Hamshire)
* mesto v USA, pozri Newton (Severná Karolína)

## Pozri aj
* XMM-Newton – kozmické observatórium ESA
Hirošima (mesto)

**Hirošima** () je hlavné mesto japonskej prefektúry Hirošima, a najväčšie mesto oblasti Čúgoku na západe najväčšieho japonského ostrova Honšú.

Hirošima je známa od druhej svetovej vojny ako prvé mesto, na ktoré bola 6. augusta 1945 zhodená jadrová bomba (Little Boy).

## Dejiny
Mesto bolo založené počas obdobia Sengoku v roku 1589, keď Terumoto Móri dal vybudovať hrad. V bitke pri Sekigahare bol Terumoto porazený a víťaz Iejasu Tokugawa ho pripravil o väčšinu jeho lén vrátane Hirošimy a daroval provinciu Aki svojmu podporovateľovi, daimjó, ktorým bol Fukušima Masanori. V roku 1619 získal hrad Nagaakira Asano a mesto prosperovalo. Počas obdobia Edo bola Hirošima centrom miestneho léna (han) až to až do roku 1871, keď vznikla prefektúra Hirošima a mesto stalo jej administratívnym centrom.

## Partnerské mestá
*  Čunking, Čína
*  Hannover, Nemecko
*  Honolulu, USA
*  Montreal, Kanada
*  Tägu, Kórejská republika
*  Volgograd, Rusko

## Referencie

## Pozri aj
* Nagasaki
* Projekt Manhattan

## Iné projekty


Kategória:Hlavné mestá japonských prefektúr
Kategória:Sídla v prefektúre Hirošima
Kategória:Prístavné mestá Tichého oceánu
Kategória:Atómové bombardovanie Hirošimy a Nagasaki
Edit Bauer

Ing. et. Ing. **Edit Bauer**, CSc., rod. **Fischerová** (* 30. august 1946, Šamorín) je slovenská politička, v rokoch 2004-2014 europoslankyňa a podpredsedníčka Strany maďarskej komunity. V rokoch 19902004 bola zvolená za poslankyňu SNR, resp. NR SR, v rokoch 1998-2002 pôsobila ako štátna tajomníčka na Ministerstve práce, sociálnych vecí a rodiny SR.

## Životopis
V roku 1968 absolvovala Ekonomickú univerzitu v Bratislave. V rokoch 19681969 pôsobila v Slovenskom zväze výrobných družstiev a medzi rokmi 19691984 vo Výskumnom ústave životnej úrovne. Vedecku hodnosť CSc. získala v  1980. Od roku 1984 pracovala pre Ústav zamestnanosti a sociálneho výskumu až do 1990, od tohto roku pracovala na čiastočný úväzok pre Slovenskú akadémiu vied do roku 1998.

## Politická činnosť
* 19901998 členka predsedníctva strany Spolužitie (Együttélés-Spolužitie-Wspólnota-Soužití)
* od 1998 podpredsedníčka Strany maďarskej koalície zodpovedná za sociálnu politiku
* 19901992 poslankyňa Slovenskej národnej rady, členka Výboru SNR pre vzdelanie, vedu, kultúru a šport
* 19921994 poslankyňa Národnej rady SR, predsedníčka Podvýboru pre vedu
* 19941998 poslankyňa Národnej rady SR, členka Výboru NR SR pre životné prostredie a ochranu prírody
* 1998zvolená za poslankyňu Národnej rady SR, mandát si neuplatnila, pretože bola menovaná za štátnu tajomníčku
* 19982002 štátna tajomníčka na ministerstve práce, sociálnych vecí a rodiny
* 20022004 poslankyňa NR SR za SMK, podpredsedníčka *Výboru NR SR pre sociálne veci a bývanie*, členka *Výboru NR SR pre európsku integráciu,* členka slovenskej delegácie Parlamentného zhromaždenia Rady Európy, pozorovateľka pri Európskom parlamente (20032004)
* 20042014 europoslankyňa zvolená za SMK. V parlamente bola členkou politickej Skupiny Európskej ľudovej strany (kresťanských demokratov) a Európskych demokratov (PPE-DE). Je členkou Výboru EP pre občianske slobody, spravodlivosť a vnútorné veci, Výboru EP pre práva žien a rovnosť pohlaví a Delegácie pri Spoločnom parlamentnom výbore EÚ-Rumunsko

## Osobný život
Edit Bauer je vydatá a má dve deti. Jej manžel Viktor Bauer je vzdelaním farmakológ a diplomat, v rokoch 2003-2007 bol veľvyslancom Slovenska v Turecku.

## Iné projekty

## Referencie


Kategória:Osobnosti zo Šamorína
Kategória:Absolventi Ekonomickej univerzity v Bratislave
Kategória:Slovenské političky
Kategória:Politici SMK
Kategória:Politici Spolužitia
Kategória:Poslanci NR SR (1992 – 1994)
Kategória:Slovenskí europoslanci (2004 – 2009)
Kategória:Slovenskí europoslanci (2009 – 2014)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Slovenské osobnosti maďarského pôvodu
Kollár (priezvisko)

**Kollár** je rozšírené slovenské priezvisko, odvodené od výrazu kolár. Najčastejšie je v Bratislave, Trnave, Leviciach a v Nových Zámkoch.

## Známi nositelia
Pozri v článku Kollár.

## Pozri aj
* Kolár (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Zoznam Picassovych diel 1911 – 1920

## Zdroje
*http://www.rentspain.com/culture/picasso/picasso-art-1911-1920.html 

Kategória:Pablo Picasso
1911-1920
Zoznam Picassovych diel 1931 – 1940

* *Woman before Mirror* – 1932
* *The Rooster* – 1933
* *The Muse* – 1935
* *[[Guernica (Picasso)|Guernica]]* – 1937
* *The Artist Before His Canvas, 1938
* *Woman with Book – 1932

## Zdroje
*http://www.rentspain.com/culture/picasso/picasso-art-1889-1900.html 

Kategória:Pablo Picasso
19311940
Helen Huntová

**Helen Elizabeth Huntová** (* 15. jún 1963, Culver City, Kalifornia, USA) je americká herečka.

Huntová spolu s Paulom Reiserom hrala v televíznom seriáli *Mad About You*. Za svoj výkon v tomto seriáli získala v rokoch 1996, 1997, 1998 a 1999 cenu Emmy.

Huntová má za sebou aj úspešnú filmovú kariéru. Hrala vo filmoch ako *[[Stroskotanec (film)|Stroskotanec]]* a *[[Tak dobre ako sa len dá]]* (spolu s Jackom Nicholsonom), za ktorý v roku 1998 získala Oscara za najlepší ženský herecký výkon v hlavnej úlohe. V roku 1998 sa stala prvou herečkou, ktorá získala Emmy aj Oscara v tom istom roku.

18. júla 1999 sa Hunt vydala za herca Hanka Azariu. Rozviedli sa 18. decembra 2000.

Spolu s Matthewom Carnahanom má dcéru Makena'lei Gordon Carnahan (* 2004).

## Vybraná filmografia
* 1996 - *[[Twister]]* 
* 1997 - *[[Tak dobre ako sa len dá]]* (*As Good As It Gets*)
* 2000 - *[[Stroskotanec (film)|Stroskotanec]]* (*Cast Away*)
* 2000 - *What Women Want*
* 2000 - *Pošli to ďalej* (*Pay It Forward*)

## Iné projekty

## Externé odkazy
* 

Kategória:Filmové herečky USA
Kategória:Televízne herečky USA
Kategória:Televízne režisérky USA
Kategória:Filmoví scenáristi USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Televízni režiséri židovského pôvodu
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držiteľky ceny Zlatý glóbus za najlepší ženský herecký výkon v seriáli (komédia/muzikál)
Kategória:Držiteľky ceny Emmy za najlepší ženský herecký výkon (komédia)
Kategória:Držitelia ceny Independent Spirit Award
Kategória:Držitelia Screen Actors Guild Award
Kategória:Držiteľky ceny Satellite Award
Kategória:Osobnosti USA anglického pôvodu
Kategória:Osobnosti USA židovského pôvodu
Kategória:Osobnosti z Kalifornie
Peter Baco

Ing. **Peter Baco**, PhD. (* 9. apríl 1945, Opatová) je bývalý slovenský poľnohospodár, ekonóm a politik, dlhoročný člen ĽS-HZDS. Pôsobil ako dvojnásobný minister pôdohospodárstva SR medzi rokmi 1992 a 1998, zároveň ako poslanec Federálneho zhromaždenia ČSFR, Národnej rady SR a ako poslanec Európskeho parlamentu v rokoch 2004 až 2009. 

## Profesionálna kariéra
Baco sa narodil v Opatovej, dnešnej miestnej časti Trenčína, dva dni pred oslobodením mesta na konci druhej svetovej vojny. V roku 1963 zmaturoval na Strednej poľnohospodárskej škole v Skalici v odbore ekonomika poľnohospodárstva. Následne študoval na Vysokej škole poľnohospodárskej v Nitre.

1968 – VŠP Nitra, Prevádzkovo-ekonomická fakulta, odbor ekonomika a organizácia – Ing.
2007 – Slovenská poľnohospod. univerzita Nitra, Fakulta Ekonomiky a manažmentu – PhD.
* 1963  1968 – štúdium na Prevádzkovo-ekonomickej fakulte Vysokej školy poľnohospodárskej v Nitre, 
* 1968  1973 – zootechnik,
* 1973  1985 – predseda JRD Vlára Nemšová,
* 1986  1990 – Ministerstvo poľnohospodárstva a výživy SSR, riaditeľ odboru súhrnného plánu,
* 1990  1992 – predseda JRD Nemšová,
* 1994 – poradca GR Poľnobanky,
* 2002  2004 - poradca v agrárnej politike.

V rokoch 20092010 po skončení mandátu europoslanca pracoval ako odborný radca na Ministerstve pôdohospodárstva SR, následne odišiel do dôchodku.

## Stranícka kariéra
* 1991  2002 - predseda klubu agrárnej a vidieckej politiky Hnutia za demokratické Slovensko (HZDS),
* 2000  2002 - volebný šéf HZDS.

## Politická kariéra
* 1992 - poslanec Federálneho zhromaždenia ČSFR, člen finančného a rozpočtového výboru,
* 24. jún 1992  15. marec 1994 - minister poľnohospodárstva a výživy SR,
* 1994 - zvolený za poslanca Národnej rady SR za HZDS, mandát mu spočíval, pretože bol menovaný za člena vlády SR,
* 13. december 1994 - 30. október 1998 - minister pôdohospodárstva SR,
* 1998  2002 - poslanec NR SR za HZDS,
* 2004  2009 poslanec Európskeho parlamentu (EP) zvolený za ĽS-HZDS. V parlamente nebol zaradený do žiadnej politickej skupiny. Bol členom Výboru EP pre poľnohospodárstvo a rozvoj vidieka a Delegácie pri Spoločnom parlamentnom výbore EÚ-Chorvátsko.

Po zániku ĽS-HZDS v roku 2014 kandidoval za europoslanca vo Voľby do Európskeho parlamentu na Slovensku v roku 2014 za Stranu demokratického Slovenska zo 7. miesta kandidátky. Strana získala 1,49 % hlasov a Baco mandát nezískal.

## Ocenenia
V roku 1998 mu Vladimír Mečiar (vykonávajúci prezidentské právomoci) prepožičal štátne vyznamenanie Rad Ľudovíta Štúra I. triedy. Je držiteľom striebornej medaily FAO za osobný príspevok v boji proti hladu vo svete.

## Referencie

## Externé odkazy
* Peter Baco na stránke EP
* Stránka Petra Baca 

Kategória:Slovenskí politici
Kategória:Ministri pôdohospodárstva a rozvoja vidieka Slovenskej republiky
Kategória:Politici ĽS-HZDS
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Slovenskí europoslanci (2009 – 2014)
Kategória:Poslanci česko-slovenského Federálneho zhromaždenia
Kategória:Držitelia Radu Ľudovíta Štúra I. triedy
Kategória:Absolventi Slovenskej poľnohospodárskej univerzity v Nitre
Kategória:Osobnosti z Trenčína
Siedmi mudrci

**Siedmi mudrci** sú podľa antickej tradície siedmi myslitelia, ktorými začínajú dejiny gréckej filozofie a kultúry. Tiež filozofický smer v presokratickej filozofii, reprezentovaný siedmimi filozofmi. 

Ich zoznam je rôzny podľa autora. Ich štandardný zoznam je:
* Solón z Atén – Ničoho príliš / Všetkého veľa škodí
* Chilón zo Sparty – Poznaj sám seba
* Táles z Milétu – Istota všetko zruinuje
* Bias z Prieny – Príliš veľa robotníkov pokazí prácu/Príliš veľa kuchárov presolí polievku
* Kleobulos z Lindu – Miernosť je najvyšší statok
* Pittakos z Mytilény – Poznaj svoju príležitosť
* Periandros z Korintu – Prezieravosť vo všetkom

## Ďalší mudrci
* Epimenides

Kategória:Filozofi starovekého Grécka
Dekáda

**Dekáda** môže byť:
* desiatka, desať kusov, desať prvkov
* desať po sebe idúcich dní, obdobie 10 dní, pozri pod deň
* desať rokov, desaťročie, pozri desaťročie
* v literatúre: desiatka (jednotka desiatich) kníh alebo básní
* v elektronike: zapojenie sčítavajúce elektrické impulzy od 0 do 9, pozri dekáda (elektronika)
* v telefónnej sieti: jeden z 10 smerov za prvým skupinárom, pozri dekáda (telefón)
* v histórii: desaťdňový týždeň v republikánskom kalendári, pozri pod francúzsky revolučný kalendár

## Referencie

* dekáda. In: 
*dekáda. In: Slovník slovenského jazyka (Peciar)
Desaťročie

**Desaťročie** je desať po sebe nasledujúcich rokov. To znamená že keď prejde 10 rokov to je jedno desaťročie. A tak ďalej (20 rokov=2 desaťročia,30 rokov=3 desaťročia...)Napr. od 2011 do 2021 je jedno desaťročie čiže prešlo desať rokov

## Označovanie desaťročia
Desaťročie obyčajne začína rokom, ktorého číselný zápis končí nulou (napr. 2000 až 2009 pozri 0. roky 21. storočia), zatiaľ čo storočie často v technickom ponímaní začína rokom, ktorého číselný zápis končí jednotkou (napr. 2001). Tým sa niekedy stane, že prvé desaťročie storočia vlastne začína v predchádzajúcom storočí. 

V slovenskej Wikipédii sme zvolili zápis desaťročí od nuly a storočí od jednotky. Týmto sa líšime od niektorých Wikipédií ako napr. anglickej, kde sa desaťročia zapisujú, ale nelíšime sa napr. od nemeckej Wikipédie a iných, napr. aj Simple English.

## 20. storočie
Od dvadsiateho storočia sa spopularizoval pohľad na jeho desaťročia ako na historické útvary osve. Jednotlivé desaťročia dvadsiateho storočia sú definované a spojené s vtedy prevládajúcimi trendmi, štýlmi a názormi, a preto názvy desaťročí s ich označením nemusia súhlasiť. Niektorí komentátori si myslia, že tento trend nebude v 21. storočí pre jeho desaťročia pokračovať.

## Pozri aj
* Zoznam desaťročí
* Storočie
* Tisícročie

Kategória:Kalendáre
Diaspóra (Židia)

**Židovská diaspóra** (, *galut* „exil, zajatie“, alebo *Tfuca*, „rozptýlenie“) je židovské usídlenie mimo Erec Jisrael v dôsledku vyhnania či emigrácie Židov z ich domoviny. Za začiatky rozptýlenia a diaspory sa považuje zničenie Šalamúnovho chrámu, vyhnanie židovskej populácie a zničenie druhého Chrámu po Bar Kochbovom povstaní, po ktorom Rimania okupovali Judeu v 1. a 2. storočí. Neskôr sa termínom diaspora začali označovať židovské obce mimo Erec Jisrael (חוע לארע, *chuc la-arec*).

Život súčasnej židovskej diaspóry je potom námetom mnohých výskumov. Tie hľadajú najmä spoločné menovatele židovskej identity a odpovede na otázku, čo znamená byť Židom v súčasnosti. Výskumníci Haim Fireberg, Olaf Glöckner a Marcela Menachem Zoufalá uvádzajú, že medzi najvýznamnejšie spoločné menovatele súčasného židovského života v strednej Európe patria: „intenzívna konfrontácia s dedičstvom holokaustu a neutíchajúci antisemitizmus, ale tiež veľké uznanie tradičného židovského učenia a kultúry značnou časťou nežidovských Európanov.“

Význam židovskej diaspóry nie je zanedbateľný ani z kresťanského hľadiska, lebo predovšetkým v diaspóre vznikala možnosť rozšírenia nového náboženstva aj mimo Palestíny.

Diaspóre sa venuje izraelské múzeum v Tel Avive, ktoré sa volá Bejt ha-Tfucot.

## Referencie

*

## Iné projekty

## Externé odkazy
* Jewish Encyclopedia - Diaspora 
* 

Kategória:Dejiny Židov
P3

**P3** môže znamenať niekoľko vecí:

* návrh procesora tretej generácie od firmy Intel, alebo 386, i386, 80386
** 386 DX
** 386 SX
* Intel Pentium III, a návrh procesora šiestej generácie
* Honda P3, humanoidný robot
* Rádiové stanice v severských krajinách
** Dánsko: DR P3
** Nórsko: NRK P3
** Švédsko: SR P3

## Pozri aj
* P1
* P2
* P4
P2

**P2** môže znamenať niekoľko vecí:

* návrh procesora druhej generácie od firmy Intel, alebo 286, i286, 80286
* Intel Pentium II, a návrh procesora šiestej generácie
* Honda P2, humanoidný robot
* Rádiové stanice v severských krajinách
** Dánsko: DR P2
** Nórsko: NRK P2
** Švédsko: SR P2
* Skupina chemických prvkov

## Pozri aj
* P1
* P3
* P4
P1

**P1** môže znamenať niekoľko vecí:

* návrh procesora prvej generácie od firmy Intel, značenej IA alebo x86
** 286
** i286, 80286
* Intel Pentium, návrh procesora piatej generácie (586, i586, 80586)
* Honda P1, humanoidný robot, jeden z predchodcov Honda Asimo.
* Rádiové stanice v severských krajinách
** Dánsko: DR P1
** Nórsko: NRK P1
** Švédsko: SR P1
* protokol X.400 na komunikáciu medzi message transfer agentami

## Pozri aj
* P2
* P3
* P4
Charón

**Charón** alebo **Cháron** alebo zastarano (či latinsky) **Charon** môže byť:
* v mytológii: postava z gréckej mytológie, pozri Charón (mytológia) 
* názov viacerých umeleckých diel
* grécky logograf z 5. stor. pred Kr., pozri Charón z Lampsaku

**Charón** môže byť aj typ vektora používaný pri klonovaní deoxyribonukleovej kyseliny, pozri charón (vektor)

**Charón** alebo **Charon** môže byť aj mesiac Pluta, pozri Cháron (mesiac)

**Charon** môže byť aj:
* Charon (nemecká hudobná skupina)
* Charon (fínska hudobná skupina)
* Charon (softvér)
* Charon (časopis)
* Charon-Verlag
Charón (mytológia)

thumb|Charón
**Charón** alebo **Cháron** alebo zastarano **Charon** (gr. Χαρών - Charón - doslova „prudká žiara“, lat. Charon, po etrusky Charun) bol v gréckej mytológii Hádovým prievozníkom. Prevážal mŕtvych v podsvetí z jednej strany rieky Acherón (᾽Αχέρων) na druhú, ak mali jeden obolos (mincu) na zaplatenie - preto sa mŕtvi v antickom Grécku vždy pochovávali s mincou pod jazykom. Tí, ktorí nemali čím zaplatiť, museli putovať po brehoch Acherónu po celých sto rokov.

Podľa Vergiliovej *[[Eneis|Eneidy]]* (VI. kniha) dala Sybilla Aineiasovi Zlaté rúno, potrebné na prekonanie rieky, aj keď bol stále živý.

Charón bol synom Ereba (ἔρεβος tma) a Nyx (νύξ noc). Bol zobrazovaný ako výstredný, vychudnutý starý muž alebo ako okrídlený démon s dvojitou sekerou.

Občas sa hovorí, že prevážal duše cez rieku Styx, ale podľa všetkých prameňov to bola rieka Acherón.

Kategória:Postavy gréckej mytológie
Konzervativizmus

**Konzervativizmus** (z lat. *conservare* = zachovať) je politická ideológia vyznávajúca tradičné kultúrne, ekonomické (súkromné vlastníctvo výrobných prostriedkov) a politické hodnoty, odmietajúca radikálny spôsob zmeny aktuálnych spoločenských pomerov. Vo všeobecnosti tento termín znamená odmietanie zmien, lipnutie na starom, opatrné alebo umiernené správanie a/alebo konvenčný životný štýl.

## Politická ideológia
Základom ideológie je uprednostňovanie inštitúcií a praktík, ktoré sa vyvíjali postupne a dlhší čas. Konzervatívci ich pokladajú za znak stability a funkčnosti a preferujú ich pred abstraktnými ideálmi, ktorých funkčnosť nie je dokázaná.

Vláda by pri vytváraní zákonov podľa konzervatívcov mala rešpektovať životný štýl väčšiny obyvateľov a nemala by sa ho násilím snažiť pretransformovať.

Konzervatívci sú tiež zastáncami tradičných kultúrnych a sociálnych hodnôt a štátnych inštitúcií (konzervatívci veria, že ľudia sa prirodzene riadia svojimi pudmi, takže sú potrebné reštrikcie vo forme zákonov, aby spoločnosť mohla fungovať). Keďže foriem konzervativizmu je viacero, niektoré atribúty sa môžu v jednotlivých formách od seba navzájom líšiť. Niektorí konzervatívci napríklad uprednostňujú celospoločenské záujmy pred záujmami jednotlivca, kolektivizmus, zatiaľ čo iní si svoju ideológiu stavajú na princípoch individualizmu.

Pojem konzervatizmus v politike sa prvýkrát objavil ako reakcia na zmeny spôsobené Francúzskou revolúciou, teda koncom 18. storočia. Za významného intelektuála, ktorý položil základy pre ideológiu konzervativizmu sa považuje Brit Edmund Burke. Burke bol zastancom konštitucionalizmu a parlamentarizmu a jeho ideológia sa stala základom pre konzervativizmus najmä v Spojenom kráľovstve a USA. Inde v Európe sa pojem konzervativizmus v 19. storočí chápal hlavne ako obhajoba monarchie a rigidných hodnôt na rozdiel od reforiem. Zástancom tejto formy konzervativizmu bol najmä Francúz Joseph de Maistre, ktorý za najideálnejšiu formu vlády považoval absolutistickú monarchiu s veľkým vplyvom cirkvi na chod štátu.

Dnes konzervatívci vytvárajú republikánske strany a kresťansko-demokratické strany. Typickým príkladom je britská Konzervatívna strana (Conservative Party).

Konzervativizmus možno rozdeliť na:

* *Mierny konzervativizmus* - charakterizovaný pragmatizmom, schopnosťou akceptovať isté zmeny, avšak určité tradičné hodnoty považuje za nedotknuteľné
* *Silný konzervativizmus* - silne konzervatívni síce neuznávajú niektoré konzervatívne výstrelky, avšak zmeny akceptujú až vtedy, ak už práve prebiehajú a vykazujú perspektívne dobré výsledky
* *Ultrakonzervativizmus* - hraničiaci s iracionalitou, ultrakonzervatívci v zásade odmietajú akékoľvek novoty a zmeny

## Referencie

## Iné projekty

## Externé odkazy
* Konzervatívny inštitút 
* Európsky liberalizmus a konzervatizmus 


Kategória:Politické ideológie
Siena (provincia)

**Siena** () je provincia v talianskom regióne Toskánsko. Jej hlavným mestom je mesto Siena.

## Referencie


## Iné projekty

## Externé odkazy
* 



Kategória:Provincie v Taliansku
Brunichilda

thumb|Brunichilda
**Brunichilda**, prípadne **Brunhilda**, (* asi 545/550, Toledo, Franská ríša – † 613) bola franská kráľovná.

Bola dcéra vizigótského kráľa Athanagilda a Goiswinthy. Od jari roku 566 manželka kráľa Sigiberta I., východofranského kráľa z Remeša, ktorý bol roku 575 zavraždený. Potom si vzala Merowecha († 577), druhého syna kráľa Chilpericha I..

Brunichilda získala vládu v Austrázii a po smrti Fredegundy v celej Franskej ríši ako regentka za svojho syna Childeberta II. (571–596) a po jeho smrti roku 696 sa stala regentkou za svojich vnukov Teudeberta II. a Teudericha II.. Za jej vlády sa posilnila moc majordomátu. Jej moc sa rozpadla, keď musela vykúpiť vpád Avarov v Durínsku.

Ďalšie roky strávila väčšinou v Chalon-sur-Saône na dvore vnuka Teudericha, až kým ju vládca Neustrie Chlotar II. nedal roku 613 rozštvrtiť, pretože ju považoval za zodpovednú za všetky ukrutnosti, ktoré sa od roku 575 prihodili Merovejovcom. Pochovaná je v kostole Sv. Martina v Autune.

Dejepisci ju tradične považujú za vzor zlomyseľnej, ale ráznej panovníčky. Niekedy sa považuje sa predlohu Brunhildy, prípadne Kriemhildy, v Piesni o Nibelungoch.

## Iné projekty

Kategória:Vládcovia Frankov
Kategória:Úmrtia v 613
Kategória:Popravení rozštvrtením
Fredegunda

**Fredegunda** (okolo *545/550 – † 597) bola pôvodne milenka kráľa Neustrie Chilpericha I., od roku 570/571 (po zavraždení jeho prvej ženy Gailswinthy) jeho manželka (kráľovná), od roku 584 (po Chilperichovej smrti) regentka. 

Dala zavraždiť kráľa Sigiberta I. a dvoch synov jej manžela z jeho prvého manželstva. Od roku 584 vykonávala regentskú vládu za neplnoletého syna Chlotara II., vládla v spojení so šľachtou.

Kategória:Franská ríša
Kategória:Pochovaní v bazilike Saint-Denis
Neokonzervativizmus

**Neokonzervativizmus** je politický smer, ktorý vznikol v druhej polovici 20. storočia vo vyspelých hospodárskych krajinách v dôsledku tendencií liberálneho reformizmu šesťdesiatych rokov. Termín neokonzervativizmus zaznieval na verejnosti v posledných rokoch v súvislosti so zahraničnou politikou prezidenta USA Georgea W. Busha, najmä v súvislosti s vojnou v Iraku. Pôvodne týmto názvom označovali sklamaných liberálov (v americkom zmysle slova teda ľavičiarov), ktorí verili v potrebu širšej pôsobnosti vlády, no nesúhlasili so štedrou sociálnou politikou Spojených štátov a ktorým sa Demokratická strana a americkí liberáli zdali málo antikomunistickí. Na čele tejto skupiny stál komentátor Irving Kristol, ktorého označujú za krstného otca neokonzervativizmu, spolu s Normanom Podhoretzom a Jeanne Kirkpatrickovou.     

Neokonzervativizmus ako koncepcia medzinárodných vzťahov je kritikou politického realizmu. Na rozdiel od realistov, ktorí medzinárodný systém pokladajú len za spleť amorálnych, racionálnych štátov, sledujúcich iba svoje úzke národné záujmy, neokonzervatívci tieto štáty delia na dobré a zlé. Použitie sily proti "zlým" štátom so zámerom šíriť morálku "dobrých" štátov, pokladajú za ospravedlniteľné, čím prispeli k intelektuálnym základom Bushovej doktríny preventívnej vojny.

Neokonzervatívci veria, že silu možno v medzinárodných vzťahoch použiť ako nástroj dobra, čiže na šírenie demokracie a udržiavanie hegemónie Spojených štátov.

## Referencie

Kategória:Politické ideológie
Kategória:Konzervativizmus
Paleokonzervativizmus

**Paleokonzervativizmus** je termín pre antikomunistickú a antiimperialistickú pravicovo orientovanú politickú filozofiu v Spojených štátoch, zdôrazňujúcu tradíciu, občiansku spoločnosť a antifederalizmus spolu s náboženskou, regionálnou, národnou a západnou identitou. Chilton Williamson ml. paleokonzervativizmus opisuje ako „vyjadrenie zakorenenosti: mať zmysel pre miesto a históriu, sebauvedomenie odvodené z predkov, príbuzných a kultúry -  identita, ktorá je kolektívna, ale aj osobná.“ Paleokonzervativismus nie je vyjadrený ako ideológia a jeho prívrženci sa nemusia nevyhnutne hlásiť k línii jednej politickej strany.

Kategória:Politické ideológie
Marián Antecký

**Marián Antecký** (* 17. december 1947) bol poslancom Národnej rady Slovenskej republiky zvoleným za Stranu demokratickej ľavice vo volebnom období 1998-2002. 

Kategória:Narodenia v 1947
Kategória:Slovenskí politici
Kategória:Politici SDĽ (1990)
Kategória:Poslanci NR SR (1998 – 2002)
Strakoš veľký

**Strakoš veľký** alebo **strakoš sivý** (lat. *Lanius excubitor*) je spevavec z čeľade strakošovité. Obýva západnú palearktídu. Na Slovensku hniezdi v severnej časti krajiny a postupne sa šíri južným smerom. Hniezdenie bolo dokázané v 20,50 % mapovacích kvadrátov, zimovanie bolo zistené v 80,40 % mapovacích kvadrátov. Podľa Medzinárodnej únie na ochranu prírody a prírodných zdrojov strakoš veľký patrí medzi najmenej ohrozené druhy, trend celkovej populácie je klesajúci, po taxonomických úpravách sú považované jeho stavy v krajinách Európskej únie za stabilné.

## Výskyt a stav na Slovensku
Odhadovaný počet hniezdiacich párov je 500 - 1 000, zimujúcich jedincov 4 000 - 8 000. Veľkosť populácie má *mierny pokles* od 20 - 50%. Veľkosť územia na ktorom sa vyskytuje je *stabilná*, maximálna zmena do 20%. Ekosozologický status v roku 1995 *R* - vzácny. V roku 1998 *LR:nt*, *LR* - menej ohrozený druh, *nt* - takmer ohrozený taxón. V roku 2001 *LR* - menej ohrozený. V roku 2014 *LC* - menej dotknutý. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *D* - ustupujúci druh.

## Ochrana
Je zákonom chránený, spoločenská hodnota je 2000 €  (Vyhláška MŽP č. 170/2021).
Druh je zaradený do Bernského dohovoru (Príloha II)
.
 
## Galéria

Greatgreyshrike.JPG|Ilustrácia
Birds and nature (1905) (14568940249).jpg|Ilustrácia, hniezdo
Lanius excubitor MHNT.ZOO.2010.11.212.jpg|Vajíčka
Cuculus canorus canorus MHNT.ZOO.2010.11.150.21.jpg |*Cuculus canorus canorus* + *Lanius excubitor* - Museum specimen
Lanius excubitor distr4.png|Mapa rozšírenia strakoša veľkého a strakoša stepného (L. (e). pallidirostris)Široké tmavé pásy - L. (e).  pallidirostris


## Referencie


## Iné projekty

## Externé odkazy
 
* 

Kategória:Strakošovité
Kategória:Najmenej ohrozené druhy
Kategória:Vtáky na Slovensku
Piotr Alexejevič Kropotkin

**Piotr Alexejevič Kropotkin**,  (* 9. december 1842 – † 8. február 1921) bol ruský revolucionár a publicista, geograf a geológ, anarchista, teoretik anarchistického komunizmu. Zúčastnil sa vedeckých expedícií na Sibíri. V roku 1872 vstúpil do Prvej internacionály. Po revolúcii v roku 1917 sa vrátil do Ruska.

## Iné projekty

## Externé odkazy
* 

Kategória:Ruskí anarchisti
Kategória:Ruskí revolucionári
Kategória:Ruskí geológovia
Kategória:Ruskí ateisti
Kategória:Evoluční biológovia
Kategória:Sovietski disidenti
Kategória:Pochovaní na Novodievčom cintoríne
Kategória:Osobnosti z Moskvy
Bernolák

**Bernolák** môže byť:
* priezvisko, pozri Bernolák (priezvisko), napr.:
** Andrej Bernolák (1727 – 1788), slovenský jezuita, pedagóg
**Anton Bernolák (1762 – 1813), slovenský jazykovedec, kodifikátor spisovnej slovenčiny
** Ferdinand Bernolák, viac osôb
** Ján Bernolák, viac osôb
** Karol Bernolák (1870 – 1950), slovenský generál
* planétka, pozri 13916 Bernolák
* názov armádnej skupiny (slovenskej poľnej armády) na začiatku druhej svetovej vojny, pozri Bernolák (poľná armáda)
* slangovo: Študentský domov Jura Hronca v Bratislave

## Pozri aj
* bernolákovci (hnutie)
* Bernolákovci (šľachtický rod)
* bernolákovčina
* Bernolákovo – obec v okrese Senec
* Bernolákova ulica – pomenovanie viacerých ulíc
Štúr

**Štúr** môže byť:

* staršia podoba slova šťúr
* planétka 3393 Štúr
* film z roku 2026, pozri Štúr (film)
* partizánsky oddiel brigády Boženko počas SNP, pozri Boženko (partizánska brigáda)
* priezvisko, pozri Štúr (priezvisko), napr.:
** Ľudovít Štúr, vedúca osobnosť slovenského národného hnutia v polovici 19. storočia (18151856)
** Dionýz Štúr, slovenský geológ a paleontológ (18271893)
** Ján Štúr, slovenský súdny úradník a publicista, brat Ľudovíta Štúra (18271905)
** Karol Štúr:
*** Karol Štúr slovenský básnik, evanjelický kňaz a pedagóg, brat Ľudovíta Štúra (18111851)
*** Karol Štúr (právnik) slovenský právnik a evanjelický kňaz, jeden zo signatárov Martinskej deklarácie (18671925)
** Samuel Štúr, (viacero osôb)
** Svätopluk Štúr, slovenský filozof a univerzitný pedagóg (19011981)
Štefánik

**Štefánik** je priezvisko, pozri Štefánik (priezvisko), napr.:

* František Štefánik (* 1919), slovenský politik, poslanec NZ a FZ (Strana slobody)
* Ivan Štefánik (1889 – 1979), slovenský politik, poslanec NZ a SNR
* Ján Štefánik (1901 – 1987), slovenský pedagóg, literárny kritik a prekladateľ
* Juraj Štefánik (* 1971), slovenský gitarista (Horkýže slíže)
* Marián Štefánik (* 1952), slovenský politik, poslanec FZ (nestranník)
* Milan Rastislav Štefánik (1880 – 1919), slovenský generál, politik, diplomat a astronóm
* Samuel Štefánik (* 1991), slovenský futbalista
* Stanislav Štefánik, slovenský športový komentátor

## Pozri aj
* Letisko M. R. Štefánika
* Pancierový vlak Štefánik
* Štefánek
* Štefánikova hvezdáreň
* Štefánikova chata
* Štefánikova magistrála
* Štefánikovo námestie
* Štefánikova ulica
Masaryk (priezvisko)

**Masaryk** je slovenské priezvisko odvodené od nárečového výrazu pre mäsiara (masár). Najrozšírenejšie je na západnom Slovensku, najviac v Hlohovci, Trenčíne, Topoľčanoch a v Bratislave.

## Známi nositelia
Pozri v článku Masaryk.

## Pozri aj
* Masarik (priezvisko)
* Masárik (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Binárna sústava

**Binárna sústava** alebo **binárny systém** môže znamenať:
*v matematike: dvojková číselná sústava
*v astronómii: sústava dvoch nebeských telies obiehajúcich okolo spoločného ťažiska (napr. dvojhviezda), pozri binárna sústava (astronómia)
*v chémii:
**dvojzložková sústava (chemická sústava pozostávajúca z dvoch zložiek)
**chemická sústava pozostávajúca z dvoch procesov
Alpha

**Alpha** môže byť:
* mikroprocesor od firmy DEC, pozri DEC Alpha
* prvotný názov pre ISS, pozri Medzinárodná vesmírna stanica
* britská elektronická skupina, pozri Alpha (skupina)

## Pozri aj
* Alfa
Libuše Šafránková

**Libuše Šafránková** (* 7. jún 1953, Brno – † 9. jún 2021, Praha) bola česká filmová a televízna herečka, manželka Josefa Abrháma, sestra herečky Miroslavy Šafránkovej.

Medzi jej najznámejšie filmy patrí *[[Tři oříšky pro Popelku]]*. Hlavnú postavu hrala vo veku 19 rokov. Počas svojej kariéry stvárnila takmer 150 filmových postáv.

V rokoch 19721992 bola členkou Činoherního klubu, od roku 1992 pôsobila v Národnom divadle v Prahe. Bola predstaviteľkou mladých temperamentných žien, ktoré interpretovala so zmyslom pre lyriku, humor i komickú nadsádzku. Z divadelných úloh: Marka (L. M. Leonov *Zlatý kočár*), Soňa (A. P. Čechov *Strýček Váňa*), Tonička (J. Mahen *Chroust*), Káťa Kabanová (A. N. Ostrovskij *Bouře*), Poppy Norton-Taylorová (M. Frayn *Bez roucha*). Roly vo filmoch a v televízii (*Babička, Schovávaná na schodech, Vojáček a dračí princezná, Švédská zápalka, Svatební cesta do Jiljí*, seriál *Náhrdelník*).

## Osobný život
Za Josefa Abrháma sa vydala v roku 1976.

Zomrela dva dni po svojich 68. narodeninách. Niekoľko rokov pred smrťou bojovala s rakovinou pľúc.

## Filmografia
* 1971: Babička (*Barunka*)
* 1972: Rodeo (*Monika*)
* 1973: Přijela k nám pouť (*učiteľka*)
* 1973: **[[Tři oříšky pro Popelku]]** (*Popelka*)
* 1974: Ako utopiť dr. Mráčka alebo Koniec vodníkov v Čechách (*Jana*)
* 1975: Sarajevský atentát (*Jelena*)
* 1975: Můj bracha má prima bráchu (*Zuzana*)
* 1976: Malá mořská víla (*cudzia princezná*)
* 1976: Paleta lásky (*Josefína*)
* 1978: Brácha za všechny peníze (*Zuzana*)
* 1978: Princ a Večernice (*Večernice*)
* 1980: Vrchní, prchni (*Vránová*)
* 1981: Křtiny (*Naďa*)
* 1982: **[[Soľ nad zlato (film)|Soľ nad zlato]]** (*princezná Maruška*)
* 1982: Třetí princ (*princezná Milena a Černá princezná ze skal*)
* 1983: **[[Jára Cimrman ležící, spící]]** (*maliarka Alžběta*)
* 1983: Slavnosti sněženek (*učiteľka*)
* 1985: **[[Vesničko má středisková]]** (*Jana Turková*)
* 1987: Zuřivý reportér (*Kateřina*)
* 1989: Člověk proti zkáze (*Věra Hrůzová*)
* 1991: **[[Obecná škola (film)|Obecná škola]]** (*Součková*)
* 1991: Žebrácká opera (*Jenny*)
* 1993: Nesmrtelná teta (*Štěstí*)
* 1996: Kolja (*Klára*)
* 1997: Báječná léta pod psa (*Kvidova matka*)
* 1999: Návrat ztraceného ráje (*mamička*)
* 1999: Všichni moji blízcí (*mamička Irma*)
* 2011: Micimutr (*Micimutr*)
* 2013: Donšajni (*Markéta*)
*2014: Jak jsme hráli čáru/Rukojemník (*stará mama*)

## Referencie

## Iné projekty

## Externé odkazy
* 
* 
* ''Libuše Šafránková'' na webe Českej televízie

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Herečky Národného divadla (Praha)
Kategória:Držitelia Českého leva
Kategória:Držitelia Týtý
Kategória:Nositelia Medaily Za zásluhy (Česko)
Kategória:Súrodenci v herectve
Kategória:Osobnosti z Brna
Etymológia

**Etymológia** (príslušná osoba je **etymológ**) je jazykovedná disciplína, ktorá skúma pôvod, prvotný význam, vývoj a históriu slov alebo ich morfém (častí slov) pomocou analýzy morfologickej stavby zo súčasného i historického aspektu. Pri tomto výskume sa vo veľkej miere využíva porovnávacie štúdium príbuzných jazykov a staršie vývojové štádium príslušného jazyka.

Pre štúdium etymológie slovenčiny majú veľký význam výsledky indoeurópskej porovnávacej jazykovedy (laryngálna teória, učenie o hláskovej štruktúre odvodeného indoeurópskeho koreňa, významy zodpovedajúce v iných jazykoch a pod.).

Výsledky etymologického výskumu istého jazyka sa okrem osobitných štúdií podávajú v tzv. etymologických slovníkoch. V nich sa skúmané slová usporadúvajú podľa abecedy do hesiel s príslušným výkladom o pôvode slova.

Etymológiou v užšom zmysle sa rozumie pôvod a história jednotlivých slov. Popri správnej, vedecky overenej a podloženej etymológii slova existuje aj tzv. falošná etymológia, ktorá sa zakladá na nesprávnom chápaní etymologickej štruktúry slova. Často sa hovorí aj o tzv. ľudovej etymológii, ktorá sa usiluje objasniť pôvod slova z jeho vonkajšej (zvukovej) podoby alebo podľa jeho morfologického zloženia, ale bez akéhokoľvek hlbšieho porovnávacieho a typologického štúdia.

#### Pôvod slova
Slovo pochádza z helenistických gramatikov ako Apollónios Dyskolos (Ἀπολλώνιος Δύσκολος), ktorí to vytvorili na základe slova ἐτυμολόγος (etymológ) s koncovkou -ία, porov. i φιλοσοφία (filozofia) od φιλόσοφος (filosofos) + -ία. Na účely vysvetlenia sa slovo dá rozložiť ako zo slov ἔτυμον (etymon) = pravda, istota; λογία (logia) = náuka.

## Iné projekty
Hebrejčina

náhľad|vpravo|Rozšírenie hebrejčiny

**Hebrejčina** (**עברית**) (ak sa chápe ako 1 jazyk) alebo **hebrejské** 

* z časového hľadiska:
** starohebrejčina (klasická hebrejčina, biblická hebrejčina)
** mišnaická hebrejčina
** stredoveká hebrejčina
** novohebrejčina (moderná hebrejčina čiže ivrit)
* špeciálne varianty (nárečia) v dôsledku veľkého geografického rozšírenia: 
** jemenská hebrejčina
** mizrachijská hebrejčina 
** sefardská hebrejčina
** aškenázska hebrejčina
** samaritánska hebrejčina
** tiberiadska hebrejčina

Najčastejšie sa slovo vzťahuje buď na novohebrejčinu, alebo na starohebrejčinu. Dnes slovo hebrejčina označuje spravidla novohebrejčinu, jazyk umelo vytvorený na základe starohebrejčiny. 

Hebrejčina patrí do rodiny semitských jazykov do severozápadnej skupiny a do tzv. kanaánskych jazykov. Jej pôvod siaha zrejme do neskorej kanaánčiny. Najstaršie stopy kanaánskej reči s hebrejskými idiómami objavili archeológovia v Ras Šamra (Ugaritu) a pochádzajú z 20. storočia pred Kr.

## Literatúra
* Autorský kolektív pracovníkov LINGEA. *Hebrejština: konverzace.* Brno : Lingea, 2011.
* SADEK, Vladimír. *Novohebrejština*. Praha : Academia, 1970.
* WEINGREEN, Jacob. *Učebnice biblické hebrejštiny*. Praha : Karolinum, 2003.

## Pozri aj
* Akadémia hebrejského jazyka
* hebrejské písmo

## Iné projekty

## Externé odkazy
* Steinberg, D.: History of Ancient and Modern Hebrew Language, Edition 1.4, 2012
* Čech, P.: Transliterace a transkripce hebrejštiny
* Zuckermann, Ghil'ad, 2003. ''Language Contact and Lexical Enrichment in Israeli Hebrew''. Palgrave Macmillan. (ISBN 9781403917232 / ISBN 9781403938695)


Kategória:Semitské jazyky
Kategória:Židovské jazyky
Kategória:Jazyky v Izraeli
Srbčina

**Srbčina** (do roku 1940: *srbština*; srb.  alebo ) je slovanský jazyk, ktorý sa prevažne používa v Srbsku. Okrem toho má štatút menšinového jazyka v Chorvátsku a Severnom Macedónsku.

## Ako súčasť srbochorvátčiny
Srbčina bola do 90. rokov 20. storočia obyčajne chápaná ako spisovná varieta srbochorvátskeho jazyka používaná najmä Srbmi v Srbsku, Čiernej Hore, a v Bosne a Hercegovine.

## Referencie

## Iné projekty


Kategória:Srbi
Kategória:Jazyky v Srbsku
Kategória:Jazyky v Bosne a Hercegovine
Kategória:Jazyky v Chorvátsku
Kategória:Jazyky v Čiernej Hore
Kategória:Jazyky v Kosove
Kategória:Jazyky v Maďarsku
Kategória:Jazyky vo Vojvodine
Slovinčina

thumb|Rozšírenie slovinčiny

**Slovinčina** (po slovinsky: *slovenščina*, *slovenski jezik*) patrí do skupiny južnoslovanských jazykov a je úradným jazykom v Slovinsku. Patrí aj medzi úradné jazyky EÚ. Po slovinsky hovorí vo svete približne 2,5 milióna obyvateľov, väčšina z nich žije v Slovinsku.

## Písmo a abeceda
Slovinčina sa píše upravenou latinkou (bez písmen W, Q, Y a X) s nasledujúcimi pridanými znakmi:
* č
* š
* ž

### Výslovnosť
* i nemäkčí d, t, n ani l
* *j* za *n* a *l* mäkčí (napr. Ljubljana sa vyslovuje ako /Ľubľana/)
* h sa číta ako /x/ – slovenské ch 
* slovenské /h/ sa vyskytuje iba v prímorskom nárečí, kde nahradzuje g

## Ukážky slovinského jazyka a lexika

### Informácie o slovinskom spisovateľovi Ivan Cankar
*Cankar je že kot tretješolec, leta 1891, napisal nekaj pesmi. Objavljati je začel kot dijak. Leta 1892 je v rokopisnem listu Sloga objavil krajši kritični članek in Junaško pesem iz naših dni. Otroško glasilo Vrtec mu je natisnilo pesem Pes, maček in miši. Že naslednje leto so mu v Dijaški prilogi Rimskega katolika objavili sestavek Moj prvi pogled na morje.*

## Pozri aj
* Prekmurčina

## Poznámky


Kategória:Jazyky v Slovinsku
Bosniačtina

**Bosniačtina** alebo **bosniančina** je južnoslovanský jazyk (prípadne varieta srbochorvátčiny - pozri nižšie). Je to spisovný jazyk Bosniakov (bosnianskych Moslimov).

## Lingvistické postavenie
Od 90. rokov 20. storočia sa zvykne bosniačtina zaraďovať ako samostatný jazyk. Niektorí autori ju však považujú len za súčasť (resp. spisovný jazyk špecifickejšie za štandardnú varietu) srbochorvátskeho jazyka.

V časoch socialistickej Juhoslávie (od 50. do 80. rokov 20. storočia) sa bosniačtina považovala vždy len za integrálnu súčasť srbochorvátskeho jazyka, a to jeho srbského variantu. V prvej polovici 20. storočia sa bosniačtina (ako skupina nárečí) v závislosti od autora považovala buď za súčasť (srbského dialektu) srbochorvátskeho jazyka alebo za súčasť srbského jazyka. 

P. J. Šafárik v roku 1826 bosniačtinu uvádzal ako jedno z "podrečí" srbčiny (a nie chorvátčiny).

## Administratívne postavenie
Bosniačtina je jeden z troch úradných jazykov republiky Bosna a Hercegovina, spoločne s chorvátčinou a srbčinou. Má aj postavenie menšinového jazyka v Srbsku, Čiernej Hore a v Kosove. 

## Charakteristika
Ide o jazyk *de facto* zhodný so srbčinou, s tým hlavným rozdielom, že v slovnej zásobe obsahuje väčšie množstvo turcizmov (arabizmov a perzizmov), a niektoré slová má zhodné s chorvátčinou. Spadá pod tzv. štokavské dialekty južnoslovanských jazykov (resp. srbochorvátčiny). Zapisuje sa latinkou. 

## Poznámky


## Referencie

## Externé odkazy
* Text slovenskej hymny v slovenčine a bosniančine (pre porovnanie) (dostupné online)

Kategória:Jazyky v Bosne a Hercegovine
Kategória:Južnoslovanské jazyky
Tibetčina

left|thumb|Kamene popísané modlitbami v tibetčine v svätyni McLeod Ganj
[left|thumb|''Pejas'', posvätné knihy tibetského budhizmu, v knižnici v [Dharamsala, India]]

**Tibetčina** je jeden z tibetských jazykov. Má viacero dialektov a popri čínštine je ďalším úradným jazykom v Tibete. Jazykom hovorí vyše 6 miliónov hovoriacich v Tibete a inde.

Tibetčina je ergatívny jazyk, aglutinačný jazyk, monosylabický jazyk a tónický jazyk. V súčasnosti sa považuje za štandardnú formu tzv. lhaský dialekt, ktorý patrí do skupiny centrálnych dialektov tibetčiny.

## Iné projekty


Kategória:Tibetské jazyky
Kategória:Jazyky v Číne
Babylončina

**Babylončina** je mŕtve nárečie akkadčiny, ktoré sa používalo od polovice 20. storočia pred Kr. do 2. stor. pred Kr. Na zápis babylončiny sa používalo predovšetkým klinové písmo.

Fázy:
*1950 – 1530 pred Kr.: starobabylončina
*1530 – 1000 pred Kr.: stredobabylončina
*1000 – 600 pred Kr.: novobabylončina
*600  – 100 pred Kr.: neskorá babylončina

Kategória:Semitské jazyky
Asýrčina

**Asýrčina** môže byť:

* vymretý semitský jazyk, nárečie akadčiny, ktorým hovorili obyvatelia Asýrie, pozri asýrčina (akadčina) a akkadčina
* živý semitský jazyk, pozri asýrska novoaramejčina
Holandčina

right|thumb|Rozšírenie holandčiny

**Holandčina** je západogermánsky jazyk, ktorým hovorí približne 25 miliónov ľudí ako prvý jazyk a 5 miliónov ako druhý jazyk. Je to tretí najrozšírenejší germánsky jazyk, po jeho blízkych príbuzných nemčine a angličtine. *[[Afrikánčina]]* je samostatný, ale do istej miery vzájomne zrozumiteľný dcérsky jazyk, ktorým do určitej miery hovorí najmenej 16 miliónov ľudí, najmä v Južnej Afrike a Namíbii, a ktorý sa vyvinul z dialektov Kapských Holanďanov v Južnej Afrike. Dialekty používané v Belgicku (vrátane flámčiny) a v Suriname sú medzitým všetky riadené holandskou jazykovou úniou.

V Európe väčšina obyvateľov Holandska (kde je jediným úradným jazykom používaný v celej krajine) a približne 60 % obyvateľov Belgicka (ako jeden z troch úradných jazykov) hovorí po holandsky.

## Iné projekty

## Externé odkazy
* Holandský slovník VanDale
* Zoznam spisovných slov holandského jazyka
* Digitálna knižnica Holandského jazyka
* Holandská jazyková únia


Kategória:Holanďania
Kategória:Západogermánske jazyky
Kategória:Úradné jazyky v Belgicku
Kategória:Jazyky v Holandsku
Kategória:Jazyky v Belgicku
Kategória:Jazyky v Suriname
Kategória:Jazyky v Nemecku
Švédčina

thumb|Rozšírenie švédskeho jazyka

**Švédčina** (*svenska*) patrí medzi germánske jazyky. Švédčina je severogermánsky jazyk, ktorým hovorí viac ako 9 miliónov ľudí predovšetkým vo Švédsku a časti Fínska, najmä na pobreží a na Ålandoch. Je vzájomne zrozumiteľná s dánčinou a nórčinou. Štandardná švédčina sa v 19. storočí vyvinula z nárečia stredného Švédska.

## Dialekty
Z pôvodných vidieckych dialektov sa ešte mnoho zachovalo, ale hovorová a písaná švédčina je jednotná a štandardizovaná. Z dospelej populácie je gramotných 99 % obyvateľov. Niektoré nárečia sa od štandardnej švédčiny veľmi líšia ako gramatikou, tak i slovnou zásobou. Tieto nárečia sú obmedzené na vidiecke oblasti, kde nimi rozpráva len malý počet ľudí s nízkou sociálnou mobilitou. Nečelia síce bezprostrednému zániku, ale počas posledného storočia upadli napriek tomu, že sú riadne preskúmané a ich používanie je často podporované i miestnymi úradmi.

## Oficiálny status
Švédčina je vo Švédsku považovaná za „hlavný jazyk“ a jej používanie je oficiálne odporúčané pre miestnu i štátnu samosprávu. Nie je však v skutočnosti dané zákonom. Pokusy uzákoniť švédčinu ako oficiálny jazyk nikdy nezískali vo švédskom parlamente potrebnú väčšinu hlasov. Švédčina je oficiálnym jazykom na Ålandoch, samostatnej ostrovnej provincii Fínska, kde 95 % z 26 tisíc obyvateľov používa švédčinu ako svoj prvý jazyk. Vo Fínsku je švédčina považovaná za druhý národný jazyk popri fínčine, Fínsko je teda jedinou krajnou, kde je švédčina uznaná ako úradný jazyk. Okrem toho je švédčina jedným z oficiálnych jazykov Európskej únie. 

Pre švédsky jazyk zatiaľ neexistujú žiadne oficiálne regulačné inštitúcie. Rada švédskeho jazyka (Svenska språknämnden) má len polooficiálny status. Je zriadená švédskou vládou, ale nemá rozhodovacie právomoci. Medzi mnohými organizáciami, ktoré tvoria Radu pre švédsky jazyk, má najväčší vplyv Švédska akadémia, ktorá vytvára slovníky Svenska Akademiens ordlista a Svenska Akademiens ordbok, ďalej knihy gramatiky a ďalšie jazykové príručky. I keď sú tieto slovníky používané ako oficiálne jazykové predpisy, ich hlavným účelom je popis súčasného stavu a používania reči.

## Iné projekty


Kategória:Severogermánske jazyky
Fotón

**Fotón** (z gréckeho: φως (fos), svetlo) je vo fyzike elementárna častica, kvantum elektromagnetického poľa a základná "jednotka" svetla a všetkých ostatných foriem elektromagnetického žiarenia.

Fotón je jedným z kalibračných bozónov. Má nulovú pokojovú hmotnosť a šíri sa rýchlosťou svetla. Má aj časticové, aj vlnové vlastnosti, ale nie je ani vlnou, ani časticou. Fotóny sa pôvodne nazývali „kvantá energie“.

## Vlastnosti
Všetko elektromagnetické vlnenie, od rádiových vĺn po gama žiarenie, je kvantované na fotóny, ktoré popisuje vlnová dĺžka, frekvencia, energia a hybnosť. Životnosť fotónu je nekonečná, v zmysle nekonečného polčasu rozpadu. Fotón je teda stabilná častica. Môže vznikať a zanikať pri interakciách. Fotón má spin 1 a jeho elektrický náboj je nulový. Vo vákuu sa všetky fotóny pohybujú rýchlosťou svetla *c*, ktorá je rovná 299 792 458 metrov za sekundu (m/s). Ako všetky elementárne častice, aj fotón sa riadi kvantovou mechanikou. Moderná koncepcia fotónu bola rozvinutá Albertom Einsteinom, ktorý vysvetlil experimentálne pozorovania, ktoré sa nezhodovali s klasickým vlnovým modelom svetla. Pozri fotoelektrický jav.

Časticové vlastnosti elektromagnetického žiarenia sa prejavujú predovšetkým pri vysokých frekvenciách (teda pri vysokých energiách fotónu), v opačnom prípade prevažujú vlnové vlastnosti elektromagnetického žiarenia, tzn. žiarenie sa prejavuje ako vlnenie.

### Energia, hmotnosť
Fotón existuje iba v pohybe, pričom sa vždy (v súlade s postulátom špeciálnej teórie relativity) pohybuje rýchlosťou svetla. Má preto nulovú pokojovú hmotnosť. Dôsledkom jeho neustáleho pohybu je však nenulová energia, ktorá je definovaná vzťahom:

E = hf = {hc\over\lambda},

kde h je Planckova konštanta, f je frekvencia, c je rýchlosť svetla vo vákuu a \lambda je vlnová dĺžka.

Na základe relativistického vzťahu ekvivalencie energie a hmotnosti, tzn. E = m c^2, je možné fotónu priradiť tiež určitú hmotnosť (nejde však o pokojovú hmotnosť, ktorá je nulová, ale o pohybovú hmotnosť), ktorá sa prejavuje zotrvačnými a gravitačnými vlastnosťami. Táto energia (a teda aj hmotnosť) spôsobuje, že na fotón pôsobi gravitácia podľa všeobecnej teórie relativity a on sám gravitačne pôsobi na okolie. Tieto javy boli potvrdené pozorovaním (napr. pozorovanie ohybu žiarenia okolo kozmických telies).

### Hybnosť fotónu
Pomocou relativistického vzťahu pre energiu pohybujúcej sa častice E = \sqrt{m_0^2c^4+p^2c^2} a zo skutočnosti, že pokojová hmotnosť fotónu je nulová, tzn. m_0=0, je možné hybnosť fotónu p vyjadriť nasledujúcim spôsobom:

p = {E\over c} = {hf\over c} = {h\over\lambda}

Napriek tomu, že pokojová hmotnosť fotónu je nulová, môžeme určiť jeho relativistickú hmotnosť z predchádzajúceho vzťahu. Pokiaľ uvážime, že p=mc, platí:

m = {hf\over c^2}= {h\over c\lambda}

## Vznik
Fotóny vznikajú mnohými spôsobmi, napríklad vyžarovaním pri prechode elektrónu medzi orbitálnymi hladinami, či pri anihilácii častíc. Špeciálne prístroje ako maser a laser môžu vytvoriť koherentný zväzok žiarenia.

Kategória:Kvantová fyzika
Kategória:Optika
Kategória:Svetlo
Kategória:Elektromagnetické žiarenie
Kategória:Elementárne častice